DEMOGRĀFISKO LIETU PADOMES SĒDES

PROTOKOLLĒMUMS

|  |  |  |
| --- | --- | --- |
| Rīgā | Nr.1  | 2025.gada 1.aprīlī |

**Vada:** Evika Siliņa, ministru prezidente

**Piedalās:**

|  |  |
| --- | --- |
|  |  |
| Auders Mārtiņš  | Ekonomikas ministrijas Mājokļu politikas departamenta direktors |
| Āboliņa Līga | veselības ministra padomniece juridiskajos jautājumos |
| Āboliņš Kaspars  | Iekšlietu ministrijas valsts sekretāra vietnieks |
| Bilsēna Maija | Ārlietu ministrijas Diasporas grupas padomniece |
| Butņicka Jevgēnija | Viedās administrācijas un reģionālās attīstības ministrijas Valsts ilgtspējīgas attīstības plānošanas departamenta direktore |
| Dambīte-Damberga Ilze | Viedās administrācijas un reģionālās attīstības ministrijas parlamentārā sekretāre |
| Dundure Ināra | Latvijas Pašvaldību savienības padomniece izglītības un kultūras jautājumos |
| Feldmane Jana | Veselības ministrijas Sabiedrības veselības departamenta direktore |
| Grīnfelde Anda  | Latvijas Brīvo arodbiedrību savienības priekšsēdētāja vietniece |
| Gulbe Dace | labklājības ministra padomniece stratēģiskās komunikācijas un sabiedrisko attiecību jautājumos |
| Herbsts Kaspars  | biedrības “Asociācija "Ģimene”” valdes loceklis |
| Ielīte Inete | biedrības “Latvijas Bērnu forums" valdes priekšsēdētāja |
| Jirgensone Nita  | Valsts kancelejas Pārresoru koordinācijas departamenta Valsts attīstības nodaļas konsultante |
| Jakaite Diāna | Labklājības ministrijas valsts sekretāra vietniece |
| Janka Sanita | Veselības ministrijas Veselības aprūpes departamenta direktore |
| Kaspars Herbsts | biedrības “Asociācija “Ģimene”” valdes loceklis |
| Krišjāne Zaiga | Latvijas Universitātes Eksakto zinātņu un tehnoloģiju fakultātes dekāna p.i., profesore |
| Krūmiņš Juris  | Latvijas Universitātes Ekonomikas un sociālo zinātņu fakultātes profesors |
| Kurme Ilze  | Labklājības ministrijas Bērnu un ģimenes politikas departamenta direktore |
| Lāce Agnese | kultūras ministre |
| Leiškalns Pēteris | Latvijas Darba devēju konfederācijas Sociālo lietu un sociālās drošības eksperts |
| Liepa Linda | Labklājības ministrijas Bērnu un ģimenes politikas departamenta direktores vietniece |
| Lībiņa-Egnere Inese | tieslietu ministre |
| Līce Kristīne | Valsts prezidenta padomniece likumdošanas un starptautisko tiesību jautājumos |
| Lūse Mairita  | Saeimas Sociālo un darba lietu komisijas loceklis |
| Magurs Kaspars | labklājības ministra padomnieks komunikācijas jautājumos |
| Mežs Ilmārs | nodibinājuma “Nākotnes fonds” loceklis |
| Miezainis Jurģis  | Ekonomikas ministrijas parlamentārais sekretārs |
| Paiders Jānis | Izglītības un zinātnes ministrijas valsts sekretāra p.i. |
| Ploka Karina | Ministru prezidentes parlamentārā sekretāre |
| Ramane Alise | Labklājības ministrijas Bērnu un ģimenes politikas departamenta vecākā eksperte |
| Rasima Leila | Saeimas Cilvēktiesību un sabiedrisko lietu komisijas priekšsēdētāja |
| Treija Elīna | Biedrības “Latvijas daudzbērnu ģimeņu biedrību apvienība” valdes priekšsēdētāja |
| Upenieks Jānis | Finanšu ministrijas parlamentārais sekretārs |
| Uzulnieks Reinis  | labklājības ministrs |

**Protokolē:** Venta-Kittele Kristīne, Labklājības ministrijas Bērnu un ģimenes politikas departamenta vecākā eksperte.

Sēdi sāk plkst. 9:00

**Darba kārtība:**

1.Demogrāfiskā situācijā Latvijā un globālās demogrāfiskās tendences pasaulē.

 2.Informatīvais ziņojums par demogrāfiskās politikas attīstību.

 3.Citi jautājumi.

**1.Demogrāfiskā situācijā Latvijā un**

**globālās demogrāfiskās tendences pasaulē.**

 /Ziņo: prof. Juris Krūmiņš/

*Par apspriežamo jautājumu izsakās: E.Siliņa, J.Upenieks. J.Miezainis, P.Leiškalns.*

**Nolēma:** Pieņemt zināšanai.

1. **Informatīvais ziņojums par demogrāfiskās politikas attīstību**

 /Ziņo: Reinis Uzulnieks,labklājības ministrs /

*Par apspriežamo jautājumu izsakās: E.Siliņa, E.Treija, P.Leiškalns, I.Dundure, J.Miezainis, K.Herbsts, A.Grīnfelde, I.Ielīte, I.Lībiņa-Egnere, K.Līce, A.Lāce*

**Nolēma:**

1. Konceptuāli atbalstīt ziņojuma projektu. Labklājības ministrijai gatavot ziņojuma projektu iesniegšanai Ministru kabinetā.
2. Lai noteiktu 2026.gadā īstenojamos prioritāros pasākumus ģimeņu ar bērniem dzīves kvalitātes uzlabošanai, atbildīgajām ministrijām līdz 2025.gada 16.maijam sagatavot un iesniegt Labklājības ministrijai priekšlikumus ar konkrētu rīcību noteiktās jomās, ietverot rezultatīvos (kvantitatīvos un kvalitatīvos) rādītājus, nepieciešamo finansējumu, kā arī finansējuma avotu u.c.:
* Labklājības ministrijai - valsts pabalstu ģimenēm ar bērniem (bērna piedzimšanas pabalsts, bērna kopšanas pabalsts, ģimenes valsts pabalsts) un atbalsta ārpusģimenes aprūpē esošo bērnu pārskatīšanai, kā arī atbalstam nabadzības risku mazināšanai vecākiem, kuri par bērnu rūpējas vieni;
* Ekonomikas ministrijai – par atbalstu ģimenēm mājokļu jautājumos, uzlabojot iespējas saņemt kredītu, pilnveidojot mājokļu garantiju programmu, programmu “Balsts” un ieviešot Altum hipotekārās kreditēšanas programmu reģionos, kā arī attīstīt elastīgu pieeju mājokļa nodrošināšanai atbilstoši ģimeņu vajadzībām;
* Izglītības un zinātnes ministrijai – par kvalitatīvu un iekļaujošu izglītības pakalpojumu, kvalitatīvu pedagogu sniegumu un profesionālās kompetences pilnveidi, kā arī atbalsta personāla pieejamību un nodrošinājumu, atbilstoši izglītojamo vajadzībām izglītības programmu apguvē;
* Veselības ministrijai, uzlabojot mātes un bērna veselības aprūpes, zāļu un izmeklējumu pieejamību:
* ieviest jaunajiem vecākiem pirms un pēc bērna piedzimšanas sistēmisku atbalstu (palielināt vecmātes lomu izglītošanā un agrīna, preventīva atbalsta organizēšanā un sniegšanā; uzlabot jaundzimušo patronāžas pieeju un aptveri);
* pārskatīt un paplašināt bērnu un jauniešu profilaktiskās apskates un skrīningu, lai identificētu un novērstu nopietnu saslimšanu riskus.
1. 2.punktā minēto priekšlikumu izskatīšanu iekļaut nākamajā Demogrāfisko lietu padomes sēdē (š.g. jūnija sākumā).
2. Viedās administrācijas un reģionālās attīstības ministrijai vienoties ar pašvaldībām par elastīga bērna pieskatīšanas pakalpojuma aktīvāku veidošanu atbilstoši ģimeņu vajadzībām, t.sk. no bērna viena gada vecuma, kā arī nodrošinot pakalpojuma nepārtrauktību vasaras periodā. Labklājības ministrijai sadarbībā ar Viedās administrācijas un reģionālās attīstības ministriju, Izglītības kvalitātes valsts dienestu un Latvijas Pašvaldību savienību izvērtēt esošās prasības bērnu uzraudzības pakalpojumu sniedzējiem (auklēm) un to reģistrēšanas nosacījumus, kur iespējams, mazinot administratīvos šķēršļus.
3. Ņemot vērā 4.punktā nolemto, Latvijas Pašvaldību savienībai sniegt informāciju par esošo situāciju un paredzēto rīcību bērna pieskatīšanas pakalpojuma nodrošināšanā, labās prakses piemērus un risinājumus pakalpojuma pilnveidei, kā arī informāciju par pašvaldībās pieejamām saturīgām brīvā laika pavadīšanas iespējām un pasākumiem ģimenēm ar bērniem. Jautājumu izskatīt nākamajā Demogrāfisko lietu padomes sēdē (š.g. jūnija sākumā).
4. **Citi jautājumi**

 /Ziņo: Evika Siliņa, ministru prezidente/

**Par grozījumiem 2011.gada 12.aprīļa Ministru kabineta noteikumos Nr.293 “Demogrāfisko lietu padomes nolikums”:**

- svītrot MK noteikumu 5.12.2 apakšpunktu “Demogrāfisko lietu centra vadītājs”

-vienlaikus ir nepieciešams veikt tehniskus grozījumus saistībā ar reorganizācijām pārstāvētajās institūcijās:

* reorganizācijas rezultātā 2024.gadā LU Ģeogrāfijas un Zemes zinātņu fakultāte tika apvienota ar  [Datorikas fakultāti](https://lv.wikipedia.org/wiki/Latvijas_Universit%C4%81tes_Datorikas_fakult%C4%81te) un [Fizikas, matemātikas un optometrijas fakultāti](https://lv.wikipedia.org/wiki/Latvijas_Universit%C4%81tes_Fizikas%2C_matem%C4%81tikas_un_optometrijas_fakult%C4%81te), izveidojot [Eksakto zinātņu un tehnoloģiju fakultāti](https://lv.wikipedia.org/wiki/Latvijas_Universit%C4%81tes_Eksakto_zin%C4%81t%C5%86u_un_tehnolo%C4%A3iju_fakult%C4%81te) (MK noteikumu 5.13.1 apakšpunkts);
* reorganizācijas rezultātā 2024.gadā LU Ekonomikas un vadības fakultātei mainīts nosaukums uz LU Ekonomikas un sociālo zinātņu fakultāte (MK noteikumu 5.13.apakšpunkts);
* no 2024.gada 1.jūlija Vides aizsardzības un reģionālās attīstības ministrijas nosaukums ir Viedās administrācijas un reģionālās attīstības ministrija  (MK noteikumu 5.10.apakšpunkts).

**Nolēma:**

1. Padomes Sekretariātam (LM) sagatavot attiecīgos grozījumus Ministru kabineta 2011.gada 12.aprīļa noteikumos Nr.293 „Demogrāfisko lietu padomes nolikums”.
2. pieaicināt Sabiedrības integrācijas fondu (SIF) uz DLP sēdēm, ja sēdes darba kārtībā paredzēta tādu jautājumu izskatīšana, kas tieši saistīti ar SIF īstenotajiem pasākumiem.

Nākamās sēdes laiks tiks izziņots atsevišķi.

Sēdi slēdz plkst.10:50

Pielikumā:1) Prezentācija “Demogrāfiskā situācijā Latvijā un globālās

 demogrāfiskās tendences pasaulē”.

 2) Prezentācija “Ziņojums par demogrāfiskās politikas attīstību”.

|  |  |  |
| --- | --- | --- |
|  |  |  |

Padomes priekšsēdētājs E.Siliņa

Protokolētājs K.Venta-Kittele